Oumansoutbos

Die oumansoutbos (Atriplex nummularia) is 'n soutliewende plant wat endemies aan Australië is, waar dit in groot dele van die droë binneland aangetref word, maar dit is ook na Suid-Afrika ingevoer en word hier selfs aangeplant.

Dit is 'n immergroen struik wat 3,5 m hoog kan word. Die blomme is eenhuisig en eenslagtig: daar is aparte manlike en vroulike blomme op dieselfde plant. Die blomme word deur die wind bestuif. Die grond kan suur, neutraal of basies wees en sand- of leemagtig. Dit groei goed op brakgrond, maar nie in die skaduwee nie.

Die plant is eetbaar en die blare, jong skeute en sade kan gekook word. Die sade lewer 'n meel wat vir die bak van brood gebruik kan word.Die sade is volop en is deur die Aborigines as tradisionele bron van voedsel gebruik. Die stamme lewer hout met 'n digtheid van 600 kg.m3

Die struik kan meer as 15 jaar oud word. Die blare is smaaklik vir vee, maar die plant is gevoelig vir blaarvreters. Dit word in Suid-Afrika ook vir voeder vir volstruise benut.

 Galery 

 Verwysings 

Kategorie:Flora van Australië
Kategorie:Endemiese plante van Australië
Kategorie:Uitheemse plante van Suid-Afrika